**HIDROCEFALUS ili vodenglava**

**Hidrocefalus je stanje povećane količine cerebrospinalnog likvora na štetu moždane mase.**

Može biti:

1. **Hipertenzivni** hidrocefalus kod kojega je povećan intrakranijalni tlak zbog neuskladjenosti izmedju proizvodnje, cirkulacije i resorpcije likvora. Razlikujemo:
2. **opstruktivni** hidrocefalus zbog zapreke u protjecanju likvora
3. **aresorptivni** hidrocefalus zbog otežane resorpcije likvora iz subarahnoidalnog prostora konveksiteta mozga u krv
4. **hipersekrecijski** hidrocefalus zbog povećane proizvodnje likvora iz spleta kapilara u komorama mozga.
5. **Normotenzivni** hidrocefalus kod kojeg ne dolazi do povećanja intrakranialnog tlaka i nastaje zbog primarne atrofije moždane mase i njenog nadomještanja likvorom.

**Etiologija:**

1. **Prirodjeni** uzroci – **malformacije** u razvoju mozga
2. **Stečeni** uzroci – može biti posljedica **upale** ( npr. gnojnog meningitisa), subarahnoidalnog **krvarenja**, **tumora** mozga…

**Klinička slika:**

1. Kod **dojenčadi i male djece** šavovi (suturae) izmedju kostiju lubanje još nisu srasle, pa dolazi do:

* povećanja neurokranijuma
* razmicanja šavova
* velika fontanela je povećana, napeta i izbočena
* proširene su potkožne vene na glavi
* tkz. “pogled zalazećeg sunca (oči gledaju prema dolje, a izmedju šarenice i gornjeg kapka vidi se veći dio bjeloočnice)
* javlja se nemir i krikovi djece

1. Kod **veće djece i odraslih** se kosti lubanje više ne mogu razmicati, dolazi do razvoja simptoma kompresije mozga zbog povećanog intrakranijalnog tlaka:

* tvrdokorna glavobolja
* povraćanje
* oftalmoskopski se vidi edem papile vidnog živca
* razdražljivost, letargija
* ovisno o uzroku mogu se javiti i drugi simptomi (neurološki ispadi, konvulzije…)

Kod **većeg pritiska i posljedične atrofije mozga** javlja se:

* konvergentni strabizam – očne jabučice bježe prema medijalnom očnom kutu zbog obostrane pareze nervusa abducensa
* spastična paraliza osobito donjih ekstremiteta
* propadanje mentalnih sposobnosti
* koma i smrt

**Dijagnostika:** mjerenje promjera lubanje, CT, MR

**Terapija – kirurška:**

* uspostavlja se **trajni spoj (shunt) izmedju moždanih komora i** **peritonealne šupljine** i to pomoću katetera s jednosmjernim ventilom (ventrikuloperitonalni šant): višak likvor se na ovaj način odvodi iz komora mozga u peritonealnu šupljinu: komplikacijue su infekcije i začepljenja
* ponekad je moguća **endoskopska ventrikulostomija trećeg ventrikula** gdje se pod kontrolom endoskopa otvara membrana trećeg ventrikula i tako likvor dobije “umjetni iz komora u subarahnoidalni prostor te se tako “preskače” opstrukcija; nema potrebe za trajnim kateterima
* terapija uzroka, npr. operacija tumora